Oikeusministeriö
Lainvalmisteluosasto
PL 25

00023 Valtioneuvosto	
Oikeusministeriön lausuntopyyntö OM 12/41/ 2007/10.11.2008	
	
Mietintö: "Käsittelyn joutuisuus ja oikeussuojakeinot käsittelyn viivästyessä"	

Tiehallinto esittää lausuntonaan seuraavaa:

Mietinnössä ehdotetaan säädettäväksi viranomaisille velvollisuus asettaa toimialaansa kuuluville asiaryhmille kohtuulliset käsittelyajat. Lisäksi ehdotetaan säädettäviksi uusista oikeussuojakeinoista käsittelyn pitkittymisen tai muunlaisen viranomaisen passivisuuden varalta. Näitä olisivat kiirehtimisvaatimus ja viivästysvalitus.

Tiehallinto maanteiden tienpitoviranomaisena myöntää lupia moniin tarkoituksiin kuten erikoiskuljetuksiin, opasteisiin ja viittoihin, tienvarsimainoksiin, rakentamiseen maantien suoja- ja näkemäalueella, yksityisten teiden liittämiseen maantiehen sekä tiealueella tehtävää työtä varten. Tiehallinto päättää myös yksityisten teiden valtion avustuksesta.  

Tiehallinto on ulkoisilla nettisivuillaan sitoutunut asiaryhmittäisiin käsittelyaikoihin alkaen kahdesta arkipäivästä kuuteen viikkoon. Jos asian käsittely viivästyy, Tiehallinto ilmoittaa syyn siihen ja antaa arvion käsittelyajasta.  Käsittelyaikojen noudattaminen on otettu huomioon lupaviranomaistoiminnan tulostavoitteissa, joissa niillä on suuri 30 prosentin painoarvo. Työryhmän esitys velvollisuudesta asettaa kohtuulliset käsittelyajat vastaa Tiehallinnossa vakiintuneesti noudatettua käytäntöä.

Tiehallinnolla ei ole myöskään huomauttamista kiirehtimisvaatimuksesta eikä viivästysvalituksesta, koska tehokkaat oikeussuojakeinot viranomaisen passiivisuuden oikaisemiseksi puuttuvat. Tiehallinto pitää kuitenkin hallintolain 23 e §:n 1 momenttiin ehdotettua yhden viikon vastaamisaikaa liian lyhyenä. Sen tulisi olla yhdenmukaisesti pykälän 2 momentin kanssa kaksi viikkoa. 

Vastauksena lausuntopyynnössä esitettyyn kysymykseen Tiehallinto ilmoittaa, ettei sen hallinnonalalla ole sellaista erityislainsäädäntöä, jossa olisi asetettu velvoite käsitellä asia kiinteän määräalan kuluessa tai jossa olisi muutoin säädetty asian käsittelylle käytettävästä ajasta. Tiehallintoa velvoittaa hallintolain 23 §:n asettama vaatimus käsitellä 

asiat ilman aiheetonta viivytystä ja yllä mainittu sitoutuminen tiettyihin julkisesti ilmoitettuihin käsittelyaikoihin.   

Johtaja 	Aulis Nironen	

		
Johtava lakimies	Seppo Kaasinen	

TIEDOKSI	Johanna Vehkala

Kaasinen Seppo